65.16 REGOLAMENTI DWAR IT-TESTIJIET TAN-NIFS L-AVVIŻ LEGALI 392 tal-2010, kif emendat bl-Avviż Legali 422 tal-2015 u 28 tal-2018. L-AVVIŻ LEGALI 392 tal-2010, kif emendat bl-Avviż Legali 422 tal-2015 u 28 tal-2018. 1. It-titolu ta’ dawn ir-Regolamenti hu Regolamenti dwar it-Testijiet tan-Nifs. 2. Tifsir. Kap. 65. Għall-finijiet ta’ dawn ir-regolamenti, "l-Ordinanza" tfisser l-Ordinanza dwar ir-Regolament tat-Traffiku. 3. Twettiq tat-test tan-nifs. Emendat: A.L.422 tal-2015. Għall-finijiet tat-twettiq tat-test tan-nifs imsemmi fl-Ordinanza, it-test għandu jsir permezz tal-istrument muri fl-Ewwel Skeda. 4. Meta l-apparat li għandu jintuża mill-Pulizija huwa dak l-apparat imniżżel fl-Ewwel Skeda, ir-riżultati hekk miksuba għandhom jiġu trattati bħala dawk ir-riżultati analitiċi msemmija fl-artikolu 15E(1) tal-Ordinanza. 5. Analiżi tan-nifs. Enumerat mill-ġdid u sostitwit: A.L.422 tal-2015. Jekk il-kampjun tan-nifs ikollu mhux iżjed minn 50 mikrogramma ta’ alkohol f’100 millilitru ta’ nifs, il-persuna li tkun tat u tista’ titlob li dan jiġi sostitwit b’dak il-kampjun bħal dawk li jistgħu jkunu meħtieġa taħt l-artikolu 15E(1)(b) tal-Ordinanza u, jekk mbagħad jagħti kampjun bħal dak, ebda kampjun tan-nifs ma għandu jintuża. 6. Post fejn għandu jingħata l-kampjun tan-nifs. Enumerat mill-ġdid: A.L.422 tal-2015. Il-kampjuni tan-nifs jistgħu jintalbu li jingħataw fil-post jew viċin il-post fejn l-istess kampjuni jkunu intalbu, jew f’għassa tal-Pulizija, ċentru tas-saħħa jew sptar. 7. (1) L-analiżi ta’ kull kampjun mogħti skont id-dispożizzjonijiet tal-artikolu 15E(1)(b) tal-Ordinanza għandha ssir fil-laboratorji murija fit-Tieni Skeda. (2) Il-kampjuni tad-demm jistgħu jiġu mitluba li jingħataw f’għassa tal-Pulizija, ċentru tas-saħħa jew sptar. (3) Iż-żewġ kampjuni tal-urina mitluba għall-analiżi għandhom jingħataw b’intervall ta’ siegħa bejniethom u fl-analiżi għandu jintuża dak il-kampjun li jingħata l-aħħar. (4) Emendata: A.L.422 tal-2015, A.L.28 tal-2018. Emendata: A.L.422 tal-2015, Il-kampjuni tal-urina jistgħu jintalbu li jingħataw f’għassa tal-Pulizija, ċentru tas-saħħa jew sptar.